# Jezabel Curbelo

Jezabel Curbelo Hernández (Los Realejos, Tenerife, Kanariak, 1987) zientzialaria, matematikaria, ikertzailea eta irakaslea da, Ramón y Cajal ikertzailea eta Kataluniako Unibertsitate Politeknikoko Matematika saileko irakaslea, BarcelonaTechnologies (UPC).

## Bizitza

Lau urterekin, jostailuen eta aldizkarien katalogoetan prezioak irakurtzeko gai zen. Matematika ikasi zuen La Lagunako Unibertsitatean, eta 2009an lortu zuen lizentziatura. 2010ean Madrilgo Unibertsitate Autonomoan (UAM), Matematika eta bere aplikazioak masterra egin zuen, eta gero, 2014an, Matematikako doktoretza cum laude emaitzarekin lortu zuen nazioarteko UAMen. Tesiaren izenburua hauxe izan zen nstabilities in geophysical fluid dynamics: the influence of symmetry and temperature dependent viscosity in convection (Ezegonkortasunak fluidoen dinamika geofisikoan: simetriaren eta tenperaturaren menpeko biskositatearen eragina konbekzioan).
2014. urtetik 2016. urtera bitartean, doktoretza osteko egonaldia egin zuen Curbelok Lyon-Terreko Laboratoire de géologie, Planètes, Environnement (Frantzia). Bere lana fenomeno geofisikoak deskribatzeko erabiltzen ziren eredu matematikoen azterketan oinarritzen zen. 2016an, Madrilgo Unibertsitate Politeknikoko Juan de la Cierva Formazio zentroan egon zen ikertzaile gisa. Gero, irakasle laguntzaile doktorearen plaza lortu zuen UAMeko Matematika Sailean, 2020ko udara arte.
2016 eta 2020 urteen artean, hainbat egonaldi egin zituen, hala nola Visiting Assistant Researcher, Kaliforniako Unibertsitateko Los Angelesko Atmospheric and Oceanic Sciences Departmentean, eta Lyongo Goi Eskola Normaleko Département des Sciences de la Terren.
2018ko Ramon y Cajal kontratu deialdian panel guztien artean aukeratutako emakumerik gazteena izan zen. 2020. urteko uztailetik "Ramón y Cajal" ikertzaile lanetan ari da Kataluniako Unibertsitate Politeknikoan, Matematika Departamentuan.
Curbeloren ikerketa-lana geofisikari aplikatutako matematikan oinarritzen da, konbekzio-problema konplexuei arreta berezia jarrita. Bereziki, aurrerapen handiak egin ditu tenperaturaren mendeko biskositatea duen konbekzioaren azterketan, eta hori funtsezkoa da, esaterako, lurraren barneko konbekzioa ulertzeko. Era berean, kolaboratzaileekin batera garatu duen “deskribatzaile lagrangearren” metodoaren teknikaren bidez, aurrerapen adierazgarriak lortu ditu fluxu geofisikoetako egiturak identifikatzeko.

## Sariak eta aintzatespenak

* 2015ean Donald L. Turcotte Saria jaso zuen. Ameriketako Geofisika Batasuneko (AGU) , geofisika ez-linealaren arloan doktore-tesiak egindako ekarpenengatik.
* BBVA Fundazioaren Vincent Caselles RSME Saria, geofisikaren eredu matematikoen azterketa analitiko eta numerikoarengatik, non “geofisikaren eredu matematikoen azterketa analitiko eta numerikoagatik” saritua izan zen.
* 2021ean, Emakumezko Zientzialarien L'Oréal-UNESCO Saria eman zioten.

## Erreferentziak

* 1 2 López, Nerea Diez. (2018-04-15). «Mujeres y matemáticas: Matemática contemporánea por matemáticas contemporáneas, Jezabel Curbelo» Real Sociedad Matemática Española.
* 1 2 «La investigadora de la UPC Jezabel Curbelo, premio L'Oréal-UNESCO 'For Women in Science'» UPC Universitat Politècnica de Catalunya.
* ↑ Hernández, Jezabel Curbelo. (2014). Instabilities in geophysical fluid dynamics: the influence of symmetry and temperature dependent viscosity in convection. Universidad Autónoma de Madrid.
* 1 2 3 4 5 «SEMA - Premio SEMA "Antonio Valle" al joven investigador» www.sema.org.es.
* ↑ «Jezabel Curbelo» web.mat.upc.edu.
* ↑ «Curbelo and Ghanbarian-Alavijeh Receive the 2015 Donald L. Turcotte Award» Eos.
* ↑ López, Nerea Diez. (2020-06-03). «Resolución de los Premios Vicent Caselles RSME - Fundación BBVA 2015» Real Sociedad Matemática Española.
* ↑ «Jezabel Curbelo Hernández (UAM-ICMAT) y Rafael Granero Belinchón (UC) reciben el Premio SeMA Antonio Valle para jóvenes investigadores en el ámbito de la matemática aplicada» ICMAT.
* ↑ «Cinco investigadoras que están abriendo nuevos caminos en la ciencia» MAS: Mujeres a seguir 2021-02-18.

## Kanpo estekak

* Datuak: Q105703651